Mariupol: 100.000 de persoane sunt blocate în oraș, fără resursele necesare de supraviețuire.
Președintele Volodimir Zelenski a declarat că aproximativ un sfert din populație – sau 100.000 de persoane – sunt încă blocate în "condiții inumane" în orașul Mariupol. Un raport al Human Rights Watch, publicat luni, a descris orașul ca fiind un "peisaj infernal înghețat, plin de cadavre și clădiri distruse". Marți, aproximativ 7.000 de persoane au reușit să scape din oraș.
Mariupol a fost ținta unor atacuri susținute ale forțelor ruse din cauza poziției sale strategice de-a lungul frontierei sudice a Ucrainei, iar președintele Volodimir Zelenski a declarat că aproximativ un sfert din populație – sau 100.000 de persoane – sunt încă blocate în "condiții inumane".BBC spune că de săptămâni întregi, orașul este bombardat aproape fără discriminare. Un raport al Human Rights Watch, publicat luni, a descris orașul ca fiind un "peisaj infernal înghețat, plin de cadavre și clădiri distruse".Zelenski a descris oroarea îndurată de locuitorii orașului în discursul său de la miezul nopții: "Fără mâncare. Fără apă. Fără medicamente. Sub bombardamente constante, sub bombardamente constante".Noi imagini din satelit ale firmei Maxar Technologies arată amploarea pagubelor din ultima zi.Mariupol. Sursă: Maxar TechonologiesDe asemenea, Zelenski a declarat că oficialii ucraineni și aliații fac tot posibilul pentru a aduce ajutoare în oraș și pentru a evacua mai mulți civili. Marți, aproximativ 7.000 de persoane au reușit să scape din oraș.Dar cei care au fugit au fost atacați și de-a lungul coridoarelor umanitare negociate, a spus președintele.Marți, un convoi umanitar a fost capturat de trupele rusești, a afirmat el, precizând că au fost luați prizonieri lucrători ai serviciilor de urgență de stat și șoferi de autobuz."Facem tot ce putem pentru a ne elibera oamenii și a debloca circulația ajutorului umanitar", a spus el.